CELEX: 62006CJ0176
Apeliacinis skundas
Vokietijos institucijų atominėms elektrinėms tariamai suteikta pagalba
Atidėjimai, skirti elektrinėms uždaryti ir radioaktyvioms atliekoms pašalinti
Ieškinio nepriimtinumas Pirmosios instancijos teisme
Pagrindas, grindžiamas viešosios tvarkos išlyga

Apeliacinis skundas, pateiktas dėl 2006 m. sausio 26 d. Pirmosios instancijos teismo (ketvirtoji kolegija) sprendimo
Stadtwerke Schwäbisch Hall GmbH ir kt. prieš Komisiją
(T‑92/02), kuriuo šis teismas atmetė ieškinį dėl 2001 m. gruodžio 11 d. Komisijos sprendimo K(2001) 3961 (galutinis), kuriame
konstatuojama, kad Vokietijos neapmokestinimo sistema, taikoma atominių elektrinių sudarytiems atidėjimams, skirtiems pašalinti
jų radioaktyvias atliekas ir galutinai nutraukti jų įrenginių naudojimą, nėra valstybės pagalba EB 87 straipsnio 1 dalies
prasme, panaikinimo – Komisijos pareiga, kilus vertinimo sunkumams arba abejonėms, pradėti EB 88 straipsnio 2 dalyje numatytą
rungimosi procedūrą
Rezoliucinė dalis
1.
Panaikinti 2006 m. sausio 26 d. Europos Bendrijų Pirmosios instancijos teismo sprendimą Stadtwerke Schwäbisch Hall ir kt.
prieš Komisiją (T‑92/02).
2.
Atmesti Europos Bendrijų Pirmosios instancijos teisme Stadtwerke Schwäbisch Hall GmbH, Stadtwerke Tübingen Gmb ir Stadtwerke
Uelzen GmbH pareikštą ieškinį, kuriuo siekiama panaikinti 2001 m. gruodžio 11 d. Komisijos sprendimą K(2001) 3961 (galutinis),
kuriame konstatuojama, kad Vokietijos neapmokestinimo sistema, taikoma atominių elektrinių sudarytiems atidėjimams, skirtiems
saugiai pašalinti jų radioaktyvias atliekas ir galutinai nutraukti jų įrenginių naudojimą, nėra valstybės pagalba EB 87 straipsnio
1 dalies prasme, kaip nepriimtiną.
3.
Priteisti iš Stadtwerke Schwäbisch Hall GmbH, Stadtwerke Tübingen GmbH ir Stadtwerke Uelzen GmbH bylinėjimosi abiejose instancijose
išlaidas.